Owen Barfield

Owen Barfield (1898–1997) var en britisk filosof, forfatter, poet, litteraturkritiker og antroposof, og et medlem av den litterære gruppen The Inklings.

Han var opprinnelig utdannet i engelsk språk og litteratur ved University of Oxford, og jobbet som advokat (solicitor). Barfield var en nær venn av C.S. Lewis, som han ble kjent med i 1919, og er mest kjent for boken Saving the Appearances, en bok om forholdet mellom kristendom, romantikk, romantisk poesi og filosofi. Barfield ble gift med scenedesigneren Maud Douie i 1923, og de adopterte tre barn: Alexander, Lucy og Geoffrey. C.S. Lewis tilegnet sin bok Løven, heksa og klesskapet fra 1949 til Barfields adoptivdatter Lucy Barfield, som også var Lewis' guddatter (og som også den yngste hovedpersonen i boken har navn etter); i 1949 sendte han Lucy det ferdige manuskriptet med et brev hvor han skrev «I wrote this story for you». Brevet ble bokens berømte dedikasjon da den ble trykket. I 1952 tilegnet Lewis boken Reisen til det ytterste hav til Lucys bror Geoffrey.

Owen Barfield har blitt kalt «det første og siste medlemmet av The Inklings». Han var et av de opprinnelige medlemmene av den littære diskusjonsgruppen basert ved University of Oxford, og hadde en stor innflytelse på C.S. LewisC.S. Lewis Companion and Guide by Walter Hooper, page 622, og ikke minst gjennom sin bok Poetic Diction, også en innflytelse på J.R.R. Tolkiens litterære univers.Verlyn Flieger, Splintered Light: Logos and Language in Tolkien's World

Barfield var også en aktiv antroposof; en livslang interesse for Rudolf Steiners arbeid og filosofi ble vekket på 1920-tallet, og Barfield publiserte en rekke artikler i antroposofiske tidsskrifter.Patrick Grant. "The Quality of Thinking: Owen Barfield as Literary Man and Anthroposophist" Seven 3(1982) 113-125

 Referanser 

Kategori:Engelske filosofer
Kategori:Antroposofer
Kategori:Personer fra London
Kategori:Fødsler i 1898
Kategori:Dødsfall i 1997